C 241 A/8
HU
Az Európai Unió Hivatalos Lapja
2022.6.24.
A kinevezésre jogosult hatóság összeállítja azon pályázók listáját, akik pályázati anyagukat az előírt formában és határidőn belül nyújtották be, majd a pályázati anyagokkal együtt továbbítja a listát a kiválasztási bizottságnak.
A pályázókat behívják az előzetes kiválasztási teszt számítógépes feleletválasztós kérdőív formájában való kitöltésére.
A teszt kijavítását számítógép végzi.
A pályázók Apply4EP felhasználói fiókjukon keresztül kapnak példakérdéseket, valamint a feleletválasztós kérdőív lebonyolítására vonatkozó utasításokat.
Az alkalmasság ellenőrzésére szolgáló kérdőív a versenyvizsga-kiírás mellékletében található.
Ki kell töltenie a kérdőívet, és fel kell töltenie az Apply4EP alkalmazás erre szolgáló felületére, legkésőbb a versenyvizsga-felhívásban a pályázatok benyújtására megadott határidőn belül (időpont és óra).
Az írásbeli vizsgákra behívandó pályázók kiválasztása céljából a kiválasztási bizottság – a feleletválasztós kérdőíven elért eredmények csökkenő sorrendjében – ellenőrzi az alkalmasság ellenőrzésére szolgáló kérdőíven elért eredményeket, illetve az általános és egyedi feltételeknek való megfelelést.
A következő lépésben a kiválasztási bizottság azon pályázók pályázatát értékeli, akiknek képesítései (vagyis a diplomái, nyelvismerete és szakmai tapasztalata) a leginkább megfelelnek az ellátandó munkakör természetének és a versenyvizsga-felhívásban jelzett kiválasztási szempontoknak.
Ennek érdekében a kiválasztási bizottság értékelését kizárólag a pályázónak az alkalmasság ellenőrzésére szolgáló kérdőívre adott válaszaira alapozza, amíg a pályázók száma megegyezik a versenyvizsga következő szakaszára meghívható személyek számával.
A kiválasztási bizottság a képesítések alapján történő kiválasztás céljából megvizsgálja a pályázó által az alkalmasság ellenőrzésére szolgáló kérdőíven adott válaszokat.
Minden válaszra 0–4 pont adható.
A kiválasztási bizottság minden kiválasztási szempontot egytől háromig terjedő skálán súlyozhat azok egymáshoz viszonyított fontosságának megfelelően.
Az egyes válaszokra adott pontszámot megszorozzák ezzel a súlyozási együtthatóval.
Az így nyert pontokat minden egyes pályázó esetében összeadják annak meghatározása érdekében, hogy a profiljuk alapján mely pályázók a legalkalmasabbak az adott munkakörökre.
Ha az utolsó rendelkezésre álló helyen több pályázó pontszáma megegyezik, az összes pályázó meghívást kap a versenyvizsga következő fordulójára.
Az e küszöbértéket el nem érő pályázók pályázatait és az alkalmasság ellenőrzésére szolgáló kérdőíveit nem vizsgálják meg. 2.3.
Vizsgák Minden vizsga kötelező, és valamely vizsga sikertelensége esetén a pályázó további vizsgára nem bocsátható.
A vizsgákra bocsátható pályázók maximális száma a versenyvizsga-felhívásban szerepel.
Az egyes vizsgák leírása és súlyozása a versenyvizsga-felhívás B. címének 2. pontjában található.
Műszaki sajátosságok – Online vizsgák (feleletválasztós kérdőív és írásbeli vizsgák) Az Európai Parlament az online írásbeli vizsgákat szolgáltató közreműködésével szervezi meg.
Szüksége lesz egy (asztali vagy hordozható) számítógépre, amely az alábbi jellemzőkkel rendelkezik: — Microsoft Windows 7 és későbbi verzió vagy MAC esetében Apple OS X 10.11 „Yosemite” és későbbi verzió, — 1 GB szabad tárhely a merevlemezen, — a számítógépének elülső oldalához csatlakoztatott vagy oda beépített kamera, — internetcsatlakozás, — 4 GB RAM.
A minimális műszaki követelmények szoftverfrissítésből adódó esetleges módosításáról a vizsgák előtt értesíteni fogjuk.
Az alábbi operációs rendszerek nem megfelelők: XP, Vista és az ezeket megelőzők, Windows 10 S, Windows ARM (RT), 10.11 előtti MacOS, IOS (Ipad, Iphone), Android, Chromebook, virtuális számítógép, Linux (debian, ubuntu, ...) és 32 bites OS.